Zhao Dayu
Zhao Dayu (1961-yil, 17-yanvar- 2015-yil, 18-mart), shuningdek, Tatsuyu Matsuki (yaponcha: 松木 達裕 Matsuki Tatsuyu?) nomi bilan ham tanilgan xitoylik murabbiy, biznesmen va sobiq xalqaro futbol hujumchisi edi. U Yaponiyaning fuqaroligini olgan. Futbolchi sifatida u butun faoliyatini Guangzhou klubida oʻtkazgan, u yerda boʻyi pastligi uchun „Mitti yoʻlbars“ laqabini olgan, xalqaro miqyosda esa Xitoy terma jamoasiga chaqirilgan va u yerda 1984-yilgi Osiyo Kubogida ishtirok etgan. U 1986-yilda jarohati tufayli nafaqaga chiqishga majbur boʻldi va 1988-yilda Mitsubishi Motors FC yoshlar jamoasi murabbiyi boʻlish uchun Yaponiyaga koʻchib oʻtdi. Zhao Guangzhou futbol klubida qisqa vaqt davomida yuqori boshqaruv lavozimida ishlagan va oʻz shaxarida Guangzhou Yida nomli oʻz maktabini ochish orqali futbol yoshlarini rivojlantirishga eʼtibor qaratgan, futboldan tashqari esa Ucan kompaniyasi bilan sport kiyimlari ishlab chiqarishga oʻtgan.